I begyndelsen ...
Før de seks singulariteter og skabelsens morgen -
- var celestianerne.
Alfacelestianen Arishem skabte den første sol -
- og kastede lys over universet.
Livet opstod og trivedes. Alt var i balance.
Men ud af rummets dyb kom unaturlige rovvæsener -
- og mæskede sig i intelligent liv.
De blev kaldt devianter. Universet standede i våde.
For at genoprette naturens orden sendte Arishem De Evige, -
- udødelige helte fra planeten Olympia, ud for at udrydde devianterne.
De Eviges tiltro til Arishem var urokkelig, -
- indtil en mission anført af den alfaevige, Ajak, ændrede alt.
Tiden er inde.
Er den ikke smuk?
Mit navn er Ikaris. - Mit er Sersi.
5000 F.V.T. MESOPOTAMIEN
Den kommer! Løb!
Far! - Løb.
Godt kæmpet. - I lige måde.
Tak, Ajak.
NUTIDEN LONDON
GENSTANDE DER HAR FORMET VORES HISTORIE
Undskyld. Undskyld.
Jeg ved godt, jeg kommer for sent, Charlie.
"På denne vor vide Jord, i dens umådelige uhumskhed og pløre, -
- skærmet og tryg i dens favn, hviler fuldkommenheden."
Digterens tro på menneskeheden spejler vores egen nylige sejr, -
- der bragte halvdelen af os tilbage. Og der er hun gudskelov.
Museumsforsker frøken Sersi, -
- der egentlig var udset til at varetage undervisningen.
Tak, hr. Whitman. Undskyld forsinkelsen.
Vi skal lære om toprovdyrenes betydning for et økosystem.
Poesi?
Jeg var fuldstændig blank, og ungerne gør mig nervøs.
Jeg syntes, du var vældig charmerende.
Vi ses i aften. - Nå, gør I det?
Jeg skal bede om ro.
Nå, hvem kan fortælle mig, hvad et toprovdyr er?
Dyr, der jager deres bytte.
Flot. Toprovdyr jager deres bytte ligesom alle andre rovdyr.
Det særlige ved dem er, at der ikke findes andre dyr i deres territorium, -
- der er stærke nok til at jage dem. Hvem kan give mig et eksempel?
Løver. - Ulve.
Jordskælv.
Ned på gulvet.
Det er et jordskælv. Ned under bordene!
Nu skal jeg hjælpe dig. Det er snart overstået.
Så, kom her.
Der sker dig ikke noget.
Jeg elsker den sang. - Det gør jeg også.
Skal vi danse?
Hvad fanden? Din hånd ...
Du har fået for meget at drikke. Jeg er nødt til at gå.
Er den fra middelalderen? - Den bærer dit slægtsvåben.
Den må have kostet en formue. - Jeg er en haj til eBay.
Tak. - Tillykke med fødselsdagen.
Har du tænkt nærmere over det med at flytte sammen?
Ja, jeg har tænkt over det.
Jeg kan ikke flytte sammen med dig.
Det tænkte jeg nok, du ville sige. Jeg tror også, jeg ved hvorfor.
Er du troldmand? - Hvad?
Ligesom Dr. Strange. Der sker sære ting omkring dig.
Vores vand bliver til kaffe, når tjeneren ignorerer os.
Sprite har også sagt, -
- at du og din eks gik fra hinanden for 100 år siden. Og at han kan flyve.
Han er pilot.
Tag dog på hotel. Skal vi gå? Det er over min sengetid.
Er du forelsket? - Måske.
Så fortæl ham sandheden. - Jeg er ved at tage tilløb til det.
Har I lyst til pizza? - Nej tak.
Han lever ikke evigt. Flyt dog sammen med ham.
Jeg bor jo sammen med dig.
Dane ...
Er det en deviant? - Dane, løb!
Sersi? - Afsted!
Hvad er det der? - En deviant.
Du sagde, I havde udryddet dem! - Troede du virkelig på mig?
Hvad laver du? - Beskyt Dane.
Sersi, vent!
Der sker dig ikke noget. - Sprite!
Nej, trappen.
Løb, løb, løb!
Den ved, hvor vi er! - Hvordan det?
Sprite!
Ikaris! - Godaften, de damer.
Pas på!
Troldmænd.
Jeg troede, jeg skulle dø. - Undskyld.
Helede den sig selv?
Ikaris!
Hvor er det godt at se dig.
I lige måde, Sprite.
Jeg hedder Dane. - Hej, Dane.
Du må være piloten.
Vi er Evige fra planeten Olympia.
Vi kom hertil for 7000 år siden i vores stjerneskib, Domo, -
- for at beskytte menneskene mod devianterne.
Vi troede, vi havde udryddet dem, men nu er de vendt tilbage.
Hvis du ikke vil flytte sammen med mig, så bare sig det.
Det er lidt ærgerligt, du ikke er troldmand.
Jeg har altid drømt om at blive forvandlet til en giraf.
Jeg kan ikke forvandle sansevæsener. Du kunne ellers blive en nuttet giraf.
Hvorfor hjalp I ikke til mod Thanos eller andre grufulde begivenheder?
Vi fik forbud mod at blande os, medmindre det gjaldt devianter.
Hvis vi havde beskyttet menneskeheden mod alt i 7000 år, -
- ville I aldrig have udviklet jer, som det var meningen.
Men hvis devianterne var blevet udryddet, hvorfor er I her så stadig?
Vi venter på at få lov til at tage hjem.
Nå, men ham Ikaris ... Drengen, der fløj for tæt på solen.
Det fandt Sprite på, da vi boede i Athen.
I det femte århundrede f.v.t.? Hvor længe var I to kærester?
I 5000 år.
Det kan man kalde et fast forhold.
Hvad gik der galt? - Han skred.
Jeg troede, han ville komme tilbage, men det gjorde han aldrig.
Så jeg kom videre. - Det er jeg glad for.
Beklager, jeg er nødt til at gå.
Et verdensomspændende jordskælv har rystet alverdens lande -
- og affødt panik. Der frygtes en sammenhæng med Blippet.
Devianten helede sig selv.
Det har de aldrig kunnet før.
Og den angreb os, ikke menneskene.
Jeg kom på grund af jordskælvet. Devianten kom bag på mig.
Der foregår noget med Jorden. Det kan ikke være et tilfælde.
Vi må finde de andre.
Jeg har ikke set dem i århundreder. - De har nok ikke forandret sig.
Jeg er ked af, jeg sårede dig.
Men vi er nødt til at stå sammen.
Når du er uden for fare, skal jeg nok lade dig være.
Lad os opsøge Ajak først. Hun må vide, hvad der skal gøres.
Hørte du det, Sprite?
En familiesammenkomst. - Det er også på tide.
Hov, den var min! Nå, pyt.
Du skal ikke være bange.
Skynd jer ind ad porten!
575 F.V.T. BABYLON
Ajak. - Arishem.
Vi beskytter Babylon mod devianterne.
Folk søger tilflugt der i hobetal. Byen er nu den største på Jorden.
Andre Evige rundtom i galakserne vil tage ved lære af jeres sejr.
Tak.
Jeg beundrer dit vældige forehavende, Arishem, -
- men jeg har bemærket noget særligt ved denne planet.
Og jeg frygter, at prisen denne gang ...
Knyt dig ikke til planeten. Hold dig missionens sande formål for øje.
Javel. Jeg vil ikke svigte dig.
Phastos, gik du til fest i går, som jeg sagde, du skulle?
Han arbejdede hele aftenen. - Hvem har ringet dig op?
Få dig et liv. Hvor er Sersi? - Forsinket som altid.
Jeg har noget virkelig spændende, jeg skal vise dig. Nu skal du bare se.
Hvad er det? - Det er en maskine.
Den skaber tryk med damp. Med den vil folk kunne dyrke jorden lynhurtigt.
Den vil gøre dem bange. - De har kun haft hjulet i tusind år.
Du kunne måske også bruge dine mentale kræfter til at styre dem ...
Ajak, hør ham lige. - Phastos, den her damp...
Maskine. - Det er for tidligt. Der var hun.
Hvad går jeg glip af?
Ikke andet end min dybt skuffede jamren.
Du må have noget mere enkelt. - Enkelt? Okay, lad os se.
Mine damer og herrer, tillad mig at præsentere:
Ploven.
Det er det, den kan. Pløje jord.
Folk bosætter sig længere mod nord. De skal selv plante deres afgrøder.
Tak, Sersi.
Menneskenes udvikling går måske lidt langsomt, -
- men det er ikke til at vide, hvilke vidundere de vil opdage undervejs.
Vidundere fra hele den vide verden venter jer.
Følg med, når Gilgamesh og Enkidu drager i kamp.
Lad jer inspirere af deres tapperhed og styrke.
I og jeres medmennesker -
- vil opleve mægtige eventyr -
- og selv blive legender.
Det så jeg godt. - Tag en anden stol, mand.
Kom og drik med mig. - Nej.
Du skal ikke drage i kamp. Vi skal bevogte byen.
Jeg er her ikke for at skjule mig bag mure.
Vi må have tiltro til Arishems forehavende.
Thena ...
Det er en ære at kæmpe ved din side.
I lige måde.
Smukke Makkari. Du kommer sent.
Jeg manglede artefakter for at lave en god handel.
Bare lyv for hende.
"Jeg kan mærke vibrationer. Selv de mindste bevægelser, -
- såsom jeres stemmer, når I taler sammen.
Har I to spildt min tid?"
Smaragdtavlen, du søger, er en myte.
Ajak siger, vi ikke må blande os i menneskenes stridigheder.
Hun siger også, det er forkert at stjæle.
Jeg sladrer ikke, hvis du ikke sladrer.
Top.
Mine følelser for Sersi skal ikke forstyrre missionen.
Menneskene formår ikke at beskytte sig mod devianterne. Vi har lang vej igen.
Din tiltro til Arishem er stærk. Det kan jeg mærke.
Men du har også lov til at leve. Fortæl Sersi, hvordan du har det.
Prøv engang.
Undskyld, det kiksede.
Ikke værst.
På gensyn.
Lad mig hjælpe til.
Den matcher dine øjne.
Det er venligt af dig. - Er du ved at lære deres sprog?
Hvis jeg vil være sammen med dig, må jeg lære dem at kende.
Jeg er meget smuk.
Hvad sagde jeg? - Du sagde: "Jeg er meget smuk."
Du ...
Du er meget smuk, Sersi.
Jeg er din, Sersi, hvis du vil have mig.
Jeg elsker dig, Ikaris.
Jeg elsker dig, Sersi.
400 E.V.T. GUPTARIGET
Må guderne herved forene jer i ægteskab.
Tillykke.
NUTIDEN SOUTH DAKOTA
Hallo?
Ajak?
Ajak!
Det var en deviant.
Det var sidste gang, jeg så hende.
Ajak bad mig se til Sersi, så jeg tog til London.
Vi var begge to ensomme og havde brug for hinanden.
På sin vis holdt Ajak aldrig op med at drage omsorg for os.
Farvel, Ajak.
Det er første gang, en af os er død.
Jeg tror, devianten i London havde dræbt Ajak og taget hendes kræfter.
Det er aldrig set før.
Den helede sig selv ligesom Ajak. Jeg tror sågar, jeg hørte den tale.
Arishem. - Sersi, det er lige straks tid.
Sersi, er du okay?
Hvad skete der?
Sfæren, Ajaks talerør til Arishem, forlod hende og trængte ind i mig.
Talte du med Arishem? - Han sagde: "Det er lige straks tid."
Kan du få ham i tale igen? - Jeg ved ikke hvordan.
Men hun valgte dig til sin efterfølger. Hun gav dig sfæren.
Rolig, Sprite. Er du sikker på, du talte med Arishem?
Hvad skulle det ellers være?
Mahd wy'ry.
1521 E.V.T. TENOCHTITLÁN
Hvor er de andre?
Vi var nødt til at dele os op. - Der var mange devianter.
Det nød du vel. - Det gjorde jeg.
Når de andre dræber de sidste devianter, -
- har vi udryddet dem her på planeten.
Lad være. Vi blander os ikke i deres krige.
Det er ikke krig. Det er folkedrab. Deres våben er blevet for voldsomme.
Måske skulle vi have hjulpet dem, Phastos.
Teknologi er et led i deres udvikling, Druig. Den kan jeg ikke standse.
Nej, men det kan jeg. - Vær stærk.
Det er for sent. Alle kommer til at dø.
Er du okay? Thena?
Thena ...
Du skal ikke lytte til dit hoved, Thena. Lyt til min stemme.
Du er tryg. Du er elsket.
Du er vores Thena.
Thena! Stop, stop, stop!
Klarer hun den?
Sersi ...
Thena, jeg beder dig. Kom tilbage til os.
Jeg troede, mahd wy'ry var en myte.
Der findes ingen kur, så ingen taler om det.
Hvad skete der? - Thena, du angreb os alle.
Du sårede Sersi og Phastos og havde nær dræbt Makkari.
Det husker jeg ikke. - Du har mahd wy'ry.
Dit sind krakelerer under vægten af dine minder.
Jeg kan kun viske dem væk, så du kan begynde forfra.
Jeg fører dig tilbage til skibet, hvis teknologi vil kunne hjælpe dig.
Men så vil hun jo ikke være Thena længere.
Hvad hvis det sker igen? Hun kunne have dræbt os alle.
Jeg beder dig ...
Jeg vil bevare mine minder. Minderne om mit liv.
Thena, jeg elsker dig, men hør nu på mig.
Dine minder er uden betydning.
Din ånd vil forblive intakt. Du vil altid være Thena.
Stol på mig. - Hvorfor skulle hun det?
Du vil udviske den, hun er. - Druig, jeg ved, du er vred ...
Vred?!
Vi har stolet på dig i 7000 år, og hvad har vi fået ud af det?
Jeg har set mennesker dræbe hinanden, selvom jeg nemt kunne forhindre det.
Er du klar over, hvad det gør ved en i århundredernes løb?
Kan vores mission have været forfejlet?
Hjælper vi virkelig menneskene med at skabe en bedre verden?
Vi er ligesom soldaterne dernede.
Brikker i ledernes spil. Blinde af loyalitet.
Det er slut nu.
Slip dem. - Tving mig til det.
Stop.
Hvis du vil stoppe mig, må du dræbe mig.
Jeg skal nok våge over Thena. Lad hende beholde sine minder.
Når hun en dag angriber dig, kan du blive nødt til at dræbe hende.
Vi tager chancen.
Tag afsted, alle sammen.
Devianterne er udryddet.
I behøver ikke blive hos mig længere. - Bør du ikke spørge Arishem først?
Jeg spurgte ikke dig til råds, Ikaris. Glem ikke din plads.
Vi tager afsked nu. I kan frit tage afsted.
I skal drage ud i verden og leve jeres egne liv.
Ikke som soldater.
Ikke med det formål, I var blevet givet.
Find jeres eget formål.
Og når vi en dag mødes igen ...
... skal I fortælle mig, hvad I fandt.
NUTIDEN MUMBAI
Velkommen.
Jeg er Karun Patel, Kingos kammertjener.
Det er i sandhed en ære at være i De Eviges nærvær.
Cut! Det var mægtigt, folkens, men vi kan gøre det 10 % bedre.
Det var virkelig flot.
Mine studiekammerater er her. Hej, boss!
Smuk timing. Velkommen på settet til "Legenden om Ikaris". Jeg spiller dig.
Kan du lide kostumet? - Vi må tale med dig i enrum.
Karun har arbejdet for mig i 50 år. Jeg har fuld tillid til ham.
Han troede først, jeg var vampyr, og ville jage en pæl i mit hjerte.
Jeg har undskyldt mange gange. - Ikke nok gange, men næsten.
Jeg skal til at gøre mig klar til næste scene.
Jeg bliver hængt op i en wire, for jeg kan jo ikke flyve.
Skal vi gendannes? - Vi må tale sammen.
Snart skal verden kende Shadow Warriors sande identitet.
Ajak er død.
Hun er blevet dræbt. Af en deviant.
Devianterne er vendt tilbage. Vi ved ikke, hvor mange de er.
Du må komme med os.
Men alle her er afhængige af mig. Vi er lige gået i gang med filmen.
Vi har fået BTS til at lave en cameo.
Chef, må jeg sige noget? - Vær sød at lade være.
De bør tage afsted. - Du skulle ikke sige noget.
"Den fornemmeste pligt i livet er at beskytte ens familie!"
Det er Deres yndlingsreplik fra "Shadow Warrior 2: Voyage of Time".
Deres familie har brug for Dem.
7000 år.
Så længe har krigen mellem De Evige og devianterne raset.
I tror, jeg er filmstjerne. Det er jeg, men jeg er også ...
... en Evig.
Kingo, hvad har du gang i? - Vi fortjener at blive husket.
Derfor laver jeg en dokumentarfilm om os.
I skal nu møde min kammerat Sprite. Sprite, fortæl dem om dig selv.
Øjeblik.
Hende vender vi tilbage til.
Dette er Sersi.
Sersi, fortæl dem om dig selv.
Vi optager.
Jeg kan forvandle en sten til vand.
Jeg kan forvandle en sten til træ -
- eller en sten til metal. Engang forvandlede jeg en sten til luft.
Cut. Tyg lige lidt på det, så vender vi tilbage til dig.
Sprite siger, du er helt afhængig af den der.
Den her? Prøv at se her.
Eftersom vi jo ikke ældes. Jeg synes, du ser godt ud.
Synes du ikke?
Undrer det aldrig nogen, at du har været førsteelsker i 100 år?
Hvad snakker du om?
Det er min tipoldefar. Det er min oldefar. Bedstefar.
Far og mig. Jeg er en del af det største dynasti i Bollywood.
Imponerende, ikke? - Du lod mig i stikken i Makedonien.
Jeg blev træt af at flytte hvert femte år.
Folk bliver bange, når de opdager, at man ikke ...
... ældes.
Jeg troede, vi var venner.
Ved du, hvorfor jeg elsker film? På grund af dig.
Jeg savnede at være publikum til dine historier og illusioner.
Vi skulle være blevet sammen.
Så havde Ajak stadig været i live.
Hun skulle aldrig have ladet os gå.
AUSTRALIEN
Er det devianten fra London?
Den her er anderledes. Der må være flere, end vi troede.
Er det en deviant, chef? - Ja.
Sikke en smuk skabning.
Hvad, den her? Nej, den er da hæslig.
Du har vist aldrig prøvet at blive ædt af en. Optag.
I skal nu møde to af verdens største krigere.
Thena. Legendarisk, dødbringende, modebevidst.
Og hendes trofaste ven ...
Døren.
... en kraftkarl uden lige: den frygtindgydende Gilgamesh!
Gilgamesh!
Det var I længe om.
Du ser yngre ud, Sprite. - Det forklæde har jeg også.
Hvem fanden er du? - Karun, Kingos kammertjener.
Nå, ligesom Alfred i "Batman".
Devianterne er vendt tilbage. - Ja, den var fandeme led.
Vi er også blevet angrebet af en. - End ikke Ikaris kunne dræbe den.
Kunne du ikke? - Jeg blev distraheret.
Helt sikkert.
Vil I smage min tærte?
Det gør mig ondt, Gil. Ajak er død.
Det er rigtigt. Vi har mistet hende.
Sersi ...
Angrebet gav hende tilbagefald. Hun er ikke til at spøge med nu.
Thena, se, hvem der er kommet.
Ræk mig din hånd.
Alle på Centuri-6 vil dø. - Ræk mig din hånd.
Det er for sent at redde dem.
Thena, vi kom til Jorden sammen på vores skib.
Du er en Evig.
Olympias største kriger. Athens sagnomspundne beskytter.
Krigens gudinde.
Husk, hvem du er.
Husk.
Thena. - Hej.
Goddag. - Hvem er jeres havemand?
Spiser I sådan her hver dag? Det er jo fantastisk.
Tak for måltidet. - Det var da så lidt.
Det her miks af vin, øl og mjød fik soldaterne i den trojanske krig.
De er meget betænksom.
Er det klogt at lade hende drikke?
Hendes er alkoholfri. Børneudgaven.
Du har fået det samme, Sprite.
Det er gas. Du har fået et bryg, Odin lærte mig at lave som tak, -
- efter vi besejrede Laufeys hær ved Tønsberg.
Jeg er et stort pattebarn. Hvor modent. Gider du holde op?
Som barn rendte Thor rundt i hælene på mig. Nu er han en berømt Avenger.
Nu, hvor Rogers og Iron Man er borte, hvem skal mon så lede Avengers?
Det kunne jeg gøre. Det tror jeg, jeg ville være god til.
Ajak udpegede dig ikke engang til at lede os.
Avs. Du har også altid været misundelig, fordi jeg kan flyve.
Og hvad så? Alle ved, jeg er den smukkeste.
Hvor skal du hen?
Ud at trække frisk luft.
Det smager skønt. Med mit fjæs på ville det sælge som varmt brød.
Det er lavet af tyggede majskerner, jeg har fermenteret i mit eget spyt.
Er det Centuri-6, som Thena talte om?
Ja, det er en planet.
Hun tror, hun boede der, indtil den blev tilintetgjort.
Hun fortæller, at voldsomme jordskælv flåede den i stykker, og at alle omkom.
Jorden oplevede et globalt jordskælv for tre dage siden.
Nå, var det det, det var? Jeg troede, jeg var fuld.
Ajak udpegede mig til leder, -
- men jeg kan ikke engang finde ud af at tale med Arishem. Jeg har prøvet.
Måske anstrenger du dig for meget. Af og til skal man bare lytte.
Sersi. - Arishem.
Ajak er blevet dræbt af en deviant, der absorberede hendes kræfter.
Og der er noget galt med Jorden. - Det er en bivirkning ved fremkomsten.
Fremkomsten?
Det er på tide, I erfarer det sande formål med jeres mission.
I blev sendt til Jorden for at fostre celestianen Tiamut.
For hver en milliard år skal der fødes nye celestianer.
Jeg har sået kimen til dem i værtsplaneter over hele universet.
Jorden blev valgt til vært for celestianen Tiamut.
For at kunne vokse -
- har Tiamut brug for umådelige energimængder fra intelligent liv.
Devianterne forhindrede det ved at fortære menneskene, -
- indtil De Evige udryddede dem.
Klodens menneskebestand har nu nået den fornødne størrelse.
Fremkomsten kan nu begynde.
Jamen så vil alle på Jorden dø.
Ét livs afslutning, Sersi ...
... er et andets begyndelse.
Vort univers er en konstant udveksling af energi.
En uendelig cyklus af skabelse og tilintetgørelse.
Celestianer bruger energi indsamlet fra værtsplaneter til at skabe sole.
Disse skaber tyngdekraft, varme og lys, -
- hvorved nye galakser kan opstå.
Uden os vil vort univers blive henlagt i mørke.
Alt liv vil dø. - Kendte Ajak sandheden?
Hun har fostret mange celestianer gennem millioner af år.
Det samme har du.
Men Jorden er jo min første mission.
Jeg var hjemme på Olympia.
Olympia findes ikke.
Dette er dit sande hjem, Sersi.
Verdenssmedjen.
Det er her, jeg har bygget og programmeret De Evige.
Alting dør bortset fra os, for vi har aldrig været levende.
Hvorfor husker jeg ikke noget af det?
Fordi jeres minder slettes efter hver fremkomst. De opbevares her.
Hvorfor bevarer du dem?
Jeg bevarer dem for at kunne studere devianterne.
Jeg skabte devianterne med samme formål som jer.
Hver celestianværtsplanet har sine egne rovvæsener.
Jeg sendte devianterne ud for at udrydde dem -
- og give plads til intelligent liv.
Men de havde en brist.
De udviklede sig og blev selv til rovvæsener,
og jeg mistede kontrollen over dem.
Jeg udviklede jer Evige, -
- syntetiske væsener uden anlæg for udvikling, -
- for at korrigere min fejl.
Sersi, Ajak har valgt dig til at efterfølge hende -
- som alfa-Evig.
Svigt mig ikke.
Siger du, at vi er robotter, -
- og at vores minder opbevares et eller andet sted ude i rummet?
Og Arishem har skabt devianterne.
Om forladelse, Thena. Du forsøgte at advare os.
Sidst Arishem slettede dine minder, må der være gået noget galt.
Er det ikke det, mahd wy'ry er?
Thena erindrede de andre planeter, vi har været på, hvor alle omkom.
Jeg troede, vi var helte. I stedet er vi de onde.
Vi er ikke onde. Vi har hjulpet til med at udbrede livet i universet.
Det gør de onde ikke. Det gør de gode.
At ofre uskyldige liv i en større sags tjeneste er altid forkert.
Vi må stoppe fremkomsten.
Sersi, det tilkommer ikke os at stoppe en celestians fødsel.
Tiamut må kunne fostres uden at tilintetgøre Jorden.
Vi må finde ud af hvordan.
Kunne Druig styre dens sind, måske lulle den i søvn?
Lulle den i søvn? Seriøst?
Gilgamesh bad Druig lulle mig i søvn engang.
Jeg trængte til ferie.
Der er tale om en celestian. - Vi kan ikke lade hele Jorden dø.
Nemlig!
Som menneske er jeg lettere forudindtaget.
Verden går snart under. Tag du hellere hjem.
Hvad skulle jeg lave? Glo tv?
Så hellere være blandt superhelte, der forsøger at redde verden.
Fint. Du må gerne blive her.
Mange tak, chef.
Gilgamesh, vil du ikke nok hælde mundvandsøllet ud?
Vi må afsted. Nu. Vi må finde de andre.
Når alle er samlet, finder vi ud af, hvad vi gør ved fremkomsten.
AMAZONAS
Godeftermiddag.
Her er dejligt. - Lad dig ikke narre.
Uvidenhed er lykken.
Vi leder efter Druig. Er han her?
Ja. Hvorfra kender du Druig?
Vi er venner. Fra studietiden.
Hej, Sprite.
Jeg har savnet jer alle sammen.
Bare lad, som om I er hjemme.
Det var mange dårlige nyheder på én gang.
Vil du hjælpe os? - Jeg er glad for ...
Hvem er din udbyder? Jeg har ingen dækning.
Kan I huske skoven her? Den er pragtfuld.
Det var det sidste sted, vi boede sammen.
Jeg har beskyttet beboerne i 20 generationer -
- mod verden udenfor og mod dem selv.
Jeres art, min ven, vil udrydde sig selv med tiden. Tror du ikke?
Vi må lære af vores fejl. De må ikke opgive håbet.
Det er ikke okay. Man besætter ikke andre folks kammertjenere.
Har du ingen humor, Kingo?
Undskyld, chef. - Det var ikke din skyld.
Du er ikke en gud.
Hvor ironisk. Kingo, den store filmstjerne.
Jeg har også instrueret. - Hvad?
Noget internetindhold. - Hvor mange visninger?
Jeg gør det ikke for at få visninger. - Kom, han spilder vores tid.
Ikaris, jeg har savnet dig.
Vil du besnære eller true mig? - Der er også en tredje mulighed.
Hvor må det være surt at erfare, at man ikke er mors øjesten.
Det er alvor. - Det tør sgu siges.
I fortæller, jeg har været på selvmordsmission i 7000 år, -
- og at hele min eksistens er løgn.
Så I må undskylde, jeg skider jeres plan et stykke.
Druig er en røv. - Ja, chef.
Jeg bryder mig ikke om det her. - Druig har brug for betænkningstid.
Og Sersi vil have, vi skal vente, så vi venter.
Jeg genkendte ikke mig selv i Sprites illusioner.
Det var de gode, gamle dage.
Sæt nu jeg ikke kan kæmpe mere?
Selvfølgelig kan du det.
Sæt nu jeg gør dig fortræd igen?
Hold op. Du ved, hvem du er. Du er Thena, krigens gudinde.
Tak.
For hvad?
Fordi du altid tager dig af mig.
Jeg ville gøre det igen.
På en hvilken som helst planet.
Jeg kan også godt lide at betragte ham.
Det er overhovedet ikke creepy.
Har du læst "Peter Pan"?
Jeg tænker, at Ikaris er Peter, Sersi er Wendy, -
- du er Klokkeblomst af indlysende årsager, -
- og vi andre er De Glemte Drenge.
Hvad er det, du vil sige?
Klokkeblomst har altid været forelsket i Peter.
Og det er hårdt for hende, for hun kan aldrig få ham.
Det gør mig ondt, Sprite.
Kingo ...
Hvorfor har Arishem skabt mig sådan her?
Det ved jeg ikke.
Jeg troede, du havde ødelagt det. - Man har altid et i reserve.
De har en meget vred familie, chef. Det er en alvorlig sag.
Kong Midas, der gjorde alting til guld, var det dig?
Dane, ring til din onkel. - Min onkel?
Du vil jo gerne forliges med ham. Nu er tiden inde til det. Tro mig.
Hvor er du underlig.
Dane? Dane?
Du dropper ud. - Droppede han dig?
Hvordan tog han det?
Jeg sagde ikke, at verden går under. Han kan alligevel ikke stille noget op.
Sersi ...
Jeg er bekymret for dig.
Hvis Arishem finder ud af, at du vil stoppe fremkomsten ...
... så er jeg ikke stærk nok til at beskytte dig.
Jeg er ikke bange. Denne voldscyklus må gøres forbi.
Du skal ikke bekymre dig om mig. - Det er en gammel vane.
Hvorfor forlod du mig?
Jeg sagde til mig selv, at der måtte være sket dig noget.
Så jeg ventede. Dage blev til år, men du kom aldrig tilbage.
Sersi ...
Jeg har savnet dig.
Jeg ønskede ikke at forlade dig.
Ikaris! Ikaris!
Frøken, er alt i orden?
Pas på! Ryd lejren!
Om bag mig!
De har taget Ikaris. - Det er et baghold.
Vældig flot, chef. - Så gem dig dog!
Vi har brug for actionscener.
Chef! - Sprite, få Karun væk herfra.
Hvor mange kameraer har du med, unge mand?
Kingo! Kom så!
Denne vej! Hurtigt!
Ind med jer!
Ikaris!
Den har jeg kæmpet mod før. Den er stærkere end de andre.
Nej ...
Elendig timing, Thena.
Stop!
Giv slip på dem. - Ikke lige nu.
Du er bedre end som så.
Druig, hvad foregår der? - Løb! Ned til floden!
Gilgamesh, kan man få lidt hjælp?
Bliv her. Sig det.
Bliv. - Godt. Det skal nok gå.
De er på vej mod lejren. - Afsted. De har brug for dig.
Sprite, skaf mig tid!
Gider du skynde dig?
Nu!
Dishoom!
Karun, fik du det? - Ja, chef!
Kingo! Jeg går ikke fra dig.
Sersi, er du uskadt?
Hvordan gjorde du?
Jeg ved det ikke.
Pis. Thena!
Gilgamesh ... - Pas på.
Ajak ...
Hendes minder ...
Nu forstår jeg det.
Jeg kan se, hvad hun så.
Et utal af planeter.
Et utal af liv udslukket, hver gang en celestian fødes.
Arishem udnyttede os -
- og lod os dø i fremkomsterne. Vi ønskede bare at overleve.
Og så sendte han jer.
Jeg vil dræbe jer for det, I har gjort mod mine artsfæller.
I er ikke frelsere. I er mordere.
Ikaris!
Thena ...
Husk.
Nej ...
Jeg skal nok huske ...
Jeg skal nok huske.
Da jeg forlod jer, -
- overvejede jeg at besætte alle mennesker på planeten.
Viske vold, frygt og griskhed bort. - Hvorfor gjorde du det så ikke?
Fordi uden deres brister ville de ikke være mennesker.
Du kan ikke blive her, Druig.
Devianterne vil forhindre os i at udrydde dem.
Deres nyfundne samvittighed gør dem endnu farligere.
Nej, Sersi. Det gør dem til os.
Evige og devianter. Arishems børn.
Du beder mig besætte en celestian.
Så mægtig er jeg ikke. - Vi får brug for Phastos.
Pøj pøj med det. Han vendte menneskene ryggen for længe siden.
Jeg er skyld i det her.
Hvis min teknologi ikke havde bidraget til deres fremskridt ...
Druig havde ret.
Vores mission er en fejltagelse.
Menneskene ... De er ikke værd at redde.
Phastos ... - De er ikke værd at redde.
Kom så med et godt et.
Det var flot. Sådan.
Er du klar? Tæt på.
Far, se så her. - Lad mig se.
Hej. - Kan vi hjælpe med noget?
Jack, Ben ...
Det er mine gamle studiekammerater.
Det er Sylvia, og det er Isaac.
Far, det er Superman! - Jack, han er altså ikke Superman.
Jo, han var i tv. Han var i London og kæmpede mod et monster.
Du havde kappe på og skød laserstråler ud ad øjnene.
Jeg går ikke med kappe. - Lad os gå indenfor.
Skal jeg til at kalde dig Clark? - Du har kaldt mig det, der var værre.
Har du styr på det, Jack? Så vis mig, hvordan man gør.
Rundt og rundt og rundt.
Bare bliv ved.
Det gjorde I vældig naturligt.
Så efter alle disse år har selv du erkendt Ajaks løgne.
Du behøver ikke at jokke i det.
Man forstår, hvorfor hun ikke lod os gribe ind i menneskenes konflikter.
Konflikter fører til krig, -
- der fører til fremskridt inden for livsbevarende teknologi og medicin.
Vores mission gik ikke ud på at skabe fred og fordragelighed på Jorden, -
- men at øge dens befolkning for enhver pris.
Vi dyrkede mennesker som føde for celestianerne.
Det er barskt at fortælle sin mand og sit barn, at de snart skal dø.
Havde du ikke opgivet menneskene?
Jeg var heldig.
Jeg har familie nu. De har givet mig troen tilbage.
Og jeg ser menneskets godhed i dem hver evig eneste dag.
Så jeg kan ikke hjælpe jer. Jeg forlader dem aldrig.
Det var forkert af mig at bruge mine kræfter uden at overveje følgerne, -
- så nu bruger jeg mine hænder til at reparere mit barns cykel.
Gør du det?
Jeg bruger ikke mine kræfter mere. - Er du sikker?
Hvad har du gang i? Mit barn er lige inde ved siden af.
Der er vist en, der har brugt sine kræfter. Huset må være topsikret.
Er bordet af vibranium?
Efterårskollektionen fra Ikea, klaphat.
Hvordan har du holdt ham ud i 5000 år?
Bliver du her, kan du lige så godt invitere devianterne til middag.
Han har ret. - Glem det. Jeg tager ikke med.
Tag med dem, habibi. - Mener du det?
Du ved, hvad min mor ville sige:
"Tag dig sammen, Phil, og få styr på dine ting."
Han udskyder alting. - Jeg kan ikke forlade jer to.
Det huer heller ikke mig, men hvis vi har en chance for -
- at få lov at se Jack vokse op, så må vi tage den.
IRAK
Domo.
En ildevarslende stemning fylder luften.
En uhyggelig stilhed knuger vores lunger.
Du giver os andre gøjseren.
Åh gud! Bevar roen, T!
Det var bare en pose chips.
Vi Evige er ikke undtaget for menneskelige følelser -
- såsom fejhed.
Hvad har hun gjort?
Står der en sarkofag i mit laboratorium?
Det er Makkari, også kaldet Miss Havisham.
Vi har ikke set hende i århundreder.
Er I klar til at tage hjem?
Er det Ibenholtssværdet? - Excalibur.
Arthur var jo lun på dig.
Her har jeg ventet i århundreder på at tage tilbage til Olympia, -
- og så påstår I, at det ikke findes?
Ja, og verden er ved at gå under.
Det gør min kedsomhed så heldigvis også.
Har du set mine film?
Jeg har ikke nogen dvd-afspiller.
Dvd? Alle streamer nu til dags.
Du skal have en Kindle. Ved du, hvad det er?
Hvis du ikke ved, hvad en iPad er, er det nærmest umuligt at forklare.
Hvordan lykkedes det dig at finde smaragdtavlen, -
- min smukke Makkari?
Har du savnet mig?
Hvad er der mellem jer to? - Jeg kan slet ikke have det.
Phastos, jeg skal forsøge at besætte en celestian.
Okay, se så her.
Har du lavet armbånd til os?
Lidt om celestianerne: De er de mest kraftfulde energidynamoer i universet.
Arishem indgød os kosmisk energi, hvormed vores kroppe regenererer.
Armbåndene bør standse vores regenereringsproces, -
- så vi kan akkumulere den kosmiske energi.
Devianterne kan jo absorbere vores energi.
Sæt nu vi kunne absorbere hinandens energi?
Hvis jeg kan forbinde os med hinanden, -
- vil en af os kunne trække den akkumulerede energi fra resten -
- og danne ...
... et Unisind.
Det betyder "ét fælles sind". - Vi forstod det godt første gang.
"Brainstorm" lyder meget federe. - Det er min ide, så jeg bestemmer.
Lad os sige, det lykkes Druig at lulle Tiamut i søvn, hvad så?
Så finder vi en ny planet til menneskene.
Skal vi også bygge et skib med plads til to af hver art?
Sarkasme redder ikke planeten. - Rumkolonisering tager årtier.
Vi kan hjælpe det på vej. - Vi risikerer at dræbe Tiamut.
Så vil milliarder af livsformer aldrig blive skabt. Har jeg ikke ret, boss?
Sig noget, Ikaris. Du synes, det er en dårlig ide.
Ajak gjorde Sersi til vores leder.
Sersi må bestemme.
Glem Ajak. Du er den stærkeste. Det bør være dig, der bestemmer.
Fint, så bliv ved med at holde dig selv for nar.
Det her duer ikke. Du skal ikke løbe efter ham.
Helt ærligt ...
Sprite er altid gnaven.
Jeg kunne høre hendes brok, selv når hun ikke var til stede.
Jeg stoler på dig. Jeg står dig bi til det sidste, som jeg altid har gjort.
Hvad sagde du?
Jeg står dig bi til det sidste, som jeg altid har gjort.
Jeg er ikke den, du tror, jeg er.
SEKS DAGE TIDLIGERE SOUTH DAKOTA
Hvor lang tid har vi? - Syv dage.
Godt.
Vi har fuldført vores mission.
Hvor er hun? - I London.
Hun har et godt liv. - Jeg er sikker på, hun savner dig.
Hvis jeg var gået tilbage til hende, ville jeg have fortalt hende sandheden.
Det ville have pint hende -
- at vide, at denne verden, hun elsker, vil gå under.
Vi er nødt til at fortælle dem sandheden.
Hvorfor?
Sammen har vi en chance for at stoppe fremkomsten.
Stoppe fremkomsten? - Hør nu på mig, Ikaris.
Jeg har adlydt Arishem i millioner af år -
- og aldrig tvivlet på ham før nu.
Hvorfor lige nu? Hvorfor nu?
For fem år siden udslettede Thanos halvdelen af universets befolkning.
Det forsinkede fremkomsten.
Men Jordens beboere bragte alle tilbage med et fingerknips.
Efter jeg tog afsked med jer, -
- rejste jeg rundt og levede blandt dem.
Jeg så dem slås og lyve og dræbe.
Men jeg så dem også le og elske.
Jeg så dem skabe og drømme.
Denne planet og dens beboere ...
... har forandret mig.
Arishems forehavende er ikke omkostningerne værd.
Ikke denne gang.
Jeg stoler på dig, Ajak.
Jeg står dig bi til det sidste, som jeg altid har gjort.
Tak.
Vi må samle de andre.
Der er noget, jeg må vise dig først.
Lige derhenne.
De var fanget i isen i århundreder, -
- men slap fri, da gletsjeren smeltede, fordi Jorden opvarmes af fremkomsten.
De dræbte et hold oliearbejdere. Jeg sporede dem hertil.
Jeg anede, du havde ombestemt dig. Jeg kan ikke lade dig forråde Arishem.
Hvorfor dræber du mig ikke selv?
Når de andre opdager, noget er galt fat med Jorden, vil de opsøge dig.
Dit lig vil vidne om, at devianterne er tilbage.
Det vil holde dem beskæftiget indtil fremkomsten.
Jeg har været dig tro, Ajak.
Jeg har bevaret din hemmelighed og løjet for alle dem, jeg holdt af.
Men jeg har aldrig betvivlet mit hverv for celestianerne.
Åh, Ikaris.
Jeg har ledt dig ned ad den forkerte sti.
Det er den eneste sti, jeg kender.
Jeg tænkte nok, du var her.
Jeg har tænkt meget på dette sted.
Det er utroligt, som alting ændrer sig med tiden.
Måske er det os, der har ændret os.
Jeg ved, du ikke synes om vores plan.
For mig har celestianerne altid været som havet.
De giver og tager liv helt upartisk.
Uden dem vil universet forgå. I vil undtage mennesket naturens orden.
Det er ikke naturligt at udslette alt liv på en planet. Arishem er forstokket.
Jeg vil ikke skændes med dig. Det er alligevel snart forbi.
Det bliver jo aldrig forbi.
Vi ville leve videre uden hverken minder eller fri vilje i al evighed.
Du er bange. - Jeg forlader gerne denne verden.
Jeg ville bare ønske, at jeg bagefter ville være i stand til at huske dig.
Jeg elsker dig, Sersi, -
- og jeg er taknemmelig for det liv, vi har haft sammen.
Ikaris ...
Sersi?
Den er begyndt.
Åh nej ... - Hvad med Unisindet?
Jeg har ikke fået os alle sammen forbundet, men det er lige før.
Hvor lang tid? - Jeg ved det ikke!
Find fremkomstpunktet.
Du har altid vidst, enden var nær. Det her må være en lettelse.
Devianten er stadig efter os. - Hævn vil ikke give dig fred.
Måske hvis jeg dræber den.
Ikaris?
Hvad laver du?
Jeg ønskede, at du skulle drage herfra med fred i sindet, -
- uvidende om fremkomsten. Men jeg fejlede.
Jeg ville ønske, Ajak ikke havde valgt dig.
Den er der lige straks.
Hvad er det, du gør? - Jeg har ladet stå til længe nok.
Han har løjet for os. Han vidste allerede besked om fremkomsten.
Det passer ikke.
Ajak fortalte mig det hele, da vi forlod Babylon.
Du ville ikke lade os stoppe fremkomsten.
Nej. Jeg ville bare beskytte jer mod devianterne.
Hvis Ajak ville have dig til efterfølger, hvorfor valgte hun så mig?
Hvad har du gjort?
Han slog hende ihjel.
Det var jeg nødt til. - Hun elskede dig.
Gjorde hun? - Hun elskede dig.
Tror I, det var nemt at leve med sandheden om Jordens undergang?
At skulle lyve for jer?
Hvis vi gav menneskene valget, -
- hvor mange ville da gå i døden for at lade milliarder blive født?
Vi giver dem jo ikke noget valg.
Er det derfor, du er så villig til at dræbe? Hvor er du ynkelig!
Jeg er en Evig, Phastos.
Jeg er til for Arishem.
Og det samme er du. Det er den, du er.
Jeg ville ikke ændre det mindste ved den, jeg er, født eller skabt.
Men jeg er ikke til for Arishem. Jeg er til for min familie!
Så begår du samme fejl som Ajak.
Jeg har fundet Tiamut.
Makkari!
Skynd dig væk!
Kingo ...
Man vender sig ikke mod sin familie. Gilgamesh' død er din skyld.
I kan ikke besejre mig. Jeg dræber jer alle sammen om nødvendigt.
Vent. Jeg tager med dig.
Sprite! - Hvad foregår der?
Hvorfor tog Sprite med Ikaris?
Fordi hun elsker ham.
Det havde I måske ikke lige bemærket?
Han snørede os godt og grundigt.
Kom, Karun. - Hvor skal du hen?
Jeg kan ikke hjælpe jer. Jeg mener, Ikaris har ret.
Aha. Vil du så tage efter ham?
Jeg elsker Jordens beboere, men hvis I stopper fremkomsten, -
- forhindrer I utallige andre verdener i at blive skabt.
Jeg har stadig tiltro til Arishem, men jeg nægter at gøre jer fortræd.
Vi har brug for dig.
Selv med min hjælp har vi ikke en chance. Det er Ikaris.
Men jeg håber, vi ses på den næste planet.
Tak for alt, hvad I har gjort -
- for menneskeheden.
Det har været en stor ære.
Jeg vil savne jer alle sammen.
Hør her. Hvis jeg skal dø i en kamp mod Ikaris, -
- må vi have en nødplan.
Vi har ikke kræfterne til at dræbe en celestian.
Sersi forvandlede da en deviant til et træ.
Hvabehar? Det havde du ikke lyst til at fortælle?
Det har du aldrig kunnet før.
Jeg er ret sikker på, jeg ikke ville kunne gøre det igen.
Er det ikke forsøget værd nu? - Phastos, devianten døde.
Tiamut skal lulles i søvn, ikke dø. Jeg kan da ikke dræbe en celestian.
Det går ikke!
Det går ikke. - Det er okay, Sersi.
Jeg skal nok ordne det.
Det der er der ikke tid til.
Jeg så ikke den åbenlyse løgn.
Jeg forstår ikke engang, hvorfor Ajak gjorde mig til leder.
Jeg spurgte engang Gilgamesh, hvorfor han valgte at beskytte mig.
Han svarede:
"Det, man elsker, beskytter man.
Det er det mest naturlige i hele verden."
Du har elsket menneskene fra første færd.
Derfor er ingen bedre egnet til at lede os nu end dig.
Sersi ...
... rejs dig.
Der er en grund til, Ajak valgte dig.
Sersi! Sersi!
Sersi, vi har brug for dig. - Jeg har holdt den tale.
Hvad har du ...?
Sersi, sfæren inde i dig skaber forbindelse mellem dig og Arishem.
Måske kan jeg omkonfigurere den til at skabe forbindelse mellem ...
... os alle sammen. Det kan aktivere Unisindet.
Fint.
Men så er jeg nødt til at tage den ud af dig.
Okay, gør det.
Okay.
Uden at dræbe hende.
Gør det.
Vil det fungere?
Det skal det.
Jeg er glad for, du er her.
Tak, Sprite.
Beskyt fremkomsten. - Vil du virkelig dræbe dem?
Hvor er Druig? - Han er optaget.
Thena, behersk dig.
Du har aldrig kæmpet mod mig. - Jeg har altid haft lyst til det.
Nu skal en gud lægges i seng.
Jeg skulle have gjort det her for fem århundreder siden.
Druig er borte. Det er forbi.
Phastos.
Jeg må forsøge at stoppe det. Jeg må tættere på Tiamut.
Hold Ikaris beskæftiget. - Så gerne. Afsted.
Nu er det nok.
Thena, stop!
Hvorfor hjælper du Ikaris? - Den må ikke absorbere vores kræfter.
For sent.
Thena, han prøver at provokere dig til ...
Makkari!
Hvor er Sersi? - Du har altid undervurderet hende.
Næ nej, ikke så hurtig ...
... boss.
Synes du også, det her er vildt tilfredsstillende?
Slip mig fri, Phastos! - Ikke på vilkår.
Jeg har længe haft lyst til at stække dine vinger, Ikaris.
Thena ...
Hvor har du forandret dig.
Du er knækket.
Forkrøblet. Værdiløs.
Du kan ikke beskytte nogen af dem.
Sersi!
Du er ikke stærk nok til det her, og du er ikke i stand til det.
Du er ikke en dræber. - Måske har jeg forandret mig.
Er det her virkelig dig, Sprite? Vil du virkelig lade planeten dø?
Om forladelse, Sersi.
Jeg har altid været misundelig på dig.
Du levede som en af dem, og det kom jeg aldrig til.
Jeg hadede at leve blandt mennesker, fordi de gav mig nye håb og drømme.
De gav mig lyst til at prøve at blive voksen.
At blive forelsket. At stifte familie.
Og at vide med mig selv, at jeg har levet.
Nu er det forbi. Nu begynder vi forfra et nyt sted.
Det var vældig rørende. - Druig.
Jeg kan ikke klare det.
Det er op til dig nu.
Thena ...
Det er mig, Gilgamesh.
Se på mig.
Gilgamesh? - Bliv her.
Sig det. - Bliv ...
Det skal nok gå.
Ræk mig din hånd.
Det er synd og skam.
Du og jeg er blot en guds redskaber.
Skabt til at dræbe.
Thena ...
Husk.
Jeg husker.
Kom nu, Sersi. Kom nu.
Er den ikke smuk?
Jeg er så ked af det.
Jeg ved det godt.
Hvordan? Hvordan gjorde du?
Da jeg rørte Tiamut, vældede energien ind i mig. Han blev en del af Unisindet.
Det forklarer, hvordan vi har overlevet andre planeters undergang.
Gennem vores forbindelse til den nyfødte celestian.
Vi blev til ét.
Selv Ikaris og Sprite.
Alt sammen takket være Tiamut.
Er han borte?
Sprite ...
Jeg har stadig energi fra Unisindet. Jeg kan gøre dig til et menneske.
Du kan få alt det, du ønsker dig, men din tid vil være stakket, -
- og du vil dø en dag. Er du indstillet på det?
Ja.
Tilsynekomsten af en kolossal stenfigur i Det Indiske Ocean -
- forbløffer verdens myndigheder.
Amerikanske og australske krigsskibe er fortsat til stede ...
Var det jer? - Jeg elsker dig helt vildt.
Er du okay? - Jeg bliver af og til forvirret.
Det gør jeg også.
Far siger, du er gudinden Athene. - "Thena" uden A.
Hvad er din superkraft?
Lige et øjeblik.
Så, forsigtig med den tingest.
Der havde hun nær givet dig en ny frisure.
Vil du være sød at holde dig for ørerne? Tak skal du have.
Du er så meget færdig med at være babysitter.
Tak skal du have. Vold er aldrig løsningen.
Du skal altid bruge hjernen. - Ligesom du gjorde på stranden?
Far talte roligt og bestemt til skurken, så derfor lyttede han.
Drengen er ti år. Han er ikke dum.
Hvornår er det, I rejser? Lige om lidt, ikke?
Ham der skal du holde dig langt væk fra.
Ikke længere, Jack.
Domo er vildt sejt, far. - Far har selv repareret det.
Kan vi også rejse ud i rummet? - Du skal lige tage kørekort først.
Phastos, pas godt på dig selv. Det er Jordens held, den har dig.
Tak. Jeg ved jo, du ikke er til kram.
Når vi finder de andre Evige, -
- mon de så vil acceptere sandheden ligesom os?
Ja. Sandheden vil frigøre dem.
Det skidt er vanedannende. Kommer du og besøger mig?
Jeg skal prøve, hvis jeg da nogensinde får fri fra skole.
Hør nu, det bliver sundt for dig. Du vil få sociale færdigheder.
Nå, den slags mener du ikke, du har brug for? Det forklarer alt.
Jeg kommer til at savne dig.
I lige måde.
Frøken. - Tak, Karun.
Jeg spekulerer af og til på, om det var det rigtige at dræbe Tiamut.
Det er bagefter nu.
Men du fulgte dit hjerte. Det gjorde vi alle sammen.
Selv Ikaris.
Der er vist en, der venter på dig. Han er meget pænere i virkeligheden.
Men du kan stadig ikke forvandle mig til en giraf?
Jeg kan gøre det, næste gang jeg er -
- forbundet med en celestian under en fremkomst med aktivt Unisind.
Det tolker jeg som et nej.
Hvad gør du så nu? - Det ved jeg ikke.
Jorden er mit hjem, -
- men jeg kan ikke længere foregive at være menneske.
Jeg elsker dig, Sersi, uanset hvad du er.
Kan du huske, vi talte om ikke at have flere hemmeligheder?
Jeg har ikke flere hemmeligheder.
Jeg har faktisk en, jeg vil dele med dig.
Hvad?
Det viser sig, at min slægtshistorie er ...
... kompleks.
Sersi?
Hvad er der galt?
Sersi?
Sersi!
I valgte at ofre en celestian for planetens beboeres skyld.
Jeg vil skåne dem, -
- men jeres minder vil vise mig, om de er livet værdige.
Jeg vil vende tilbage og fælde dom.
Der er gået flere uger, uden vi har hørt fra dem.
Det er, som om de er forsvundet.
Arishem.
Vi må vende om.
Jeg fornemmer det også.
Hvad?
Mine ører og øjne sover. Man skal aldrig teleportere, når man er fuld.
Øjeblik, øjeblik.
Sku grant!
Hans Højhed Prinsen af Titan, Thanos' broder, Hjerter Knægt, -
- Black Roberts banemand ...
Roger.
Black Rogers banemand. Den storslåede eventyrer -
- Starfox fra planeten Mystery.
En fornøjelse at møde jer, mine kære Evig-kolleger.
Du behøver ikke nævne alt det der. - Men dine bedrifter er så imponerende.
Hvem er I?
Mit navn er Eros, og det er Pip.
Og du er lige så smuk, som sagnet siger, Thena.
Hvad vil I her? - Vi kommer for at hjælpe til.
Jeres venner har store problemer.
Og vi ved, hvor de er.
Oversættelse: Henrik Thøgersen Scandinavian Text Service
Du kan godt.
Døden er min belønning.
Tilgiv mig ...
... men jeg er nødt til at gøre forsøget.
Er De nu også parat til det, hr. Whitman?
DE EVIGE VIL VENDE TILBAGE